
ΔΕΛΤΙΟ ΤΥΠΟΥ

Κλειστά σχολεία & παιδικοί σταθμοί σε όλη την Κω, αύριο Τετάρτη 14 Οκτωβρίου

Με απόφαση του Δημάρχου Θεοδόση Νικηταρά, κλειστές θα παραμείνουν σε όλη την Κω, αύριο, Τετάρτη 14 Οκτωβρίου 2026, οι εκπαιδευτικές μονάδες Πρωτοβάθμιας και Δευτεροβάθμιας Εκπαίδευσης, ειδικής και γενικής αγωγής, όπως και οι μονάδες Προσχολικής Αγωγής, εξαιτίας της επιδείνωσης των καιρικών φαινομένων σύμφωνα με τις μετεωρολογικές προβλέψεις.

Ο Δήμαρχος Κω έλαβε τη σχετική απόφαση, για την προστασία και ασφάλεια των μαθητών, του εκπαιδευτικού προσωπικού και των εργαζομένων, εξαιτίας των δυσμενών καιρικών συνθηκών που προβλέπεται να επικρατήσουν αύριο Τετάρτη 14 Οκτωβρίου 2026, σύμφωνα με την έκδοση έκτακτου δελτίου επικίνδυνων καιρικών φαινομένων από την Εθνική Μετεωρολογική Υπηρεσία (ΕΜΥ) λαμβάνοντας υπόψη και την σημερινή απόφαση του Γενικού Γραμματέα Πολιτικής Προστασίας να τεθεί σε κατάσταση κινητοποίησης (Red Code) μεγάλο μέρος της Χώρας, μεταξύ αυτών και η Περιφέρεια Νοτίου Αιγαίου. 

Ο Δήμος Κω καλεί τους συμπολίτες μας, για την ασφάλεια όλων, να επιδείξουν αυξημένη προσοχή και να αποφύγουν άσκοπες μετακινήσεις.
Παράλληλα, να ακολουθούν τις οδηγίες της Πολιτικής Προστασίας αλλά και να μην αποθέτουν σε δημόσιους χώρους και πεζοδρόμια ογκώδη απορρίμματα και κλαδιά, υπάρχει σοβαρός κίνδυνος ατυχημάτων και πλημμυρών λόγω φραγής των φρεατίων ομβρίων.

